PROIECT

CONSILIUL MUNICIPAL ORHEI

DECIZIE

Nr.\_\_\_\_\_\_\_\_\_\_

din \_\_\_\_\_\_\_\_\_

Cu privire la aprobarea contractului

privind delegarea de gestiune a serviciul public

Având în vederea necesitatea stringentă de asigurare a municipiului Orhei cu documentație de urbanism și amenajare teritoriului, în scopul evitării impedimentelor de ordin juridic și organizatoric, cu care se confruntă periodic aparatului primarului municipiului Orhei în domeniul elaborării și avizării a documentației de urbanism și amenajare a teritoriului, în temeiul art.10, art.118-126 din Cod Administrativ nr. 116 din 19.07.2018; art.19, pct.c), art.21, art.36 din Legea nr.835 din 17.05.1996 privind principiile urbanismului și amenajării teritoriului; art.14 alin.(2) lit.o), art.73 din Legea privind administrația publică locală nr.436-XVI din 28.12.2006; art.7, alin.(1) al Legii privind întreprinderea de stat și întreprinderea municipală nr.246 din 23.11.2017; art.12, lit.(d) din Legea nr.121 din 04.05.2007 privind administrarea și deetatizarea proprietății publice; art.8 din Legea nr.397 din 16.10.2003 privind finanțele publice locale cu modificările și completările ulterioare; Legea nr.239 din 13.11.2008 privind transparența în procesul decizional; art.4, alin.(1), lit.a), l) din Legea nr.435 din 28.12.2006 privind descentralizarea administrativă; art.931-935, art.931¹ - 935⁵, art.939, art.939¹, art.941, art.941¹, art.942-943 din Codul Civil nr.1107 din 06.06.2002, examinând nota informativă prezentată,

CONSILIUL MUNICIPAL ORHEI DECIDE :

1. Se deleagă Întreprinderea Municipală “ORHEIPROIECT” cu dreptul de gestiune a serviciul public, prin Contractul privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei, care va fi închinat între Autoritatea executivă a Consiliului municipal Orhei și Întreprinderea Municipală “ORHEIPROIECT”, la începutul fiecărui an de gestiune.

2. Se aprobă Contractul privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei, conform anexa la prezenta decizie.

3. Se împuternicește Autoritatea executivă a Consiliului municipal Orhei cu dreptul de a semna Contractul privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei, inclusiv și acordurile adiționale la contractul prenotat.

4. Autoritatea executivă a Consiliului municipal Orhei va dispune și va recepționa delegarea gestiunii serviciului public prestat de Întreprinderea Municipală “ORHEIPROIECT”.

5. Întreprinderea Municipală “ORHEIPROIECT” va activa în strictă conformitate cu dispozițiile și prevederile Contractului privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei și a legislației Republicii Moldova în vigoare.

6. Autoritatea executivă a Consiliului municipal Orhei va planifica în bugetul municipal resursele financiare necesare realizării Contractului privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei.

7. Prezenta decizie va fi adusă la cunoștință persoanelor vizate, intră în vigoare la data includerii acesteia în Registrul de Stat al actelor locale, și poate fi atacată în Judecătoria Orhei în termen de 30 zile de la data comunicării în conformitate cu prevederile Codului Administrativ al Republicii Moldova.

8. Controlul asupra respectării prevederilor prezentei decizii revine viceprimarilor municipiului Orhei dna Cristina COJOCARI și dna Anastasia ȚURCAN, conform domeniilor de competență.

|  |  |  |
| --- | --- | --- |
| Primarul municipiului Orhei | \_\_\_\_\_\_\_\_\_\_\_\_\_\_\_\_\_ | Pavel VEREJANU |
|  |  |  |
| Viceprimarul municipiului Orhei | \_\_\_\_\_\_\_\_\_\_\_\_\_\_\_\_\_ | Anastasia ȚURCAN |
|  |  |  |
| Viceprimarul municipiului Orhei | \_\_\_\_\_\_\_\_\_\_\_\_\_\_\_\_\_ | Cristina COJOCARI |
|  |  |  |
| Viceprimarul municipiului Orhei | \_\_\_\_\_\_\_\_\_\_\_\_\_\_\_\_\_ | Valerian CRISTEA |
|  |  |  |
| Secretar al Consiliului municipal Orhei | \_\_\_\_\_\_\_\_\_\_\_\_\_\_\_\_\_ | Ala BURACOVSCHI |
|  |  |  |
| Specialist principal | \_\_\_\_\_\_\_\_\_\_\_\_\_\_\_\_\_ | Alina TRUSOVSCAIA |
|  |  |  |
| Contabil-șef | \_\_\_\_\_\_\_\_\_\_\_\_\_\_\_\_\_ | Svetlana ZINICOVSCHI |
|  |  |  |
| |  |  | | --- | --- | | Arhitect-șef al municipiului Orhei |  | | \_\_\_\_\_\_\_\_\_\_\_\_\_\_\_ | Oleg MAEVSCHI |
|  |  |  |
| Întreprinderea Municipală “ORHEIPROIECT”, administrator | \_\_\_\_\_\_\_\_\_\_\_\_\_\_\_\_\_ | Tatiana CAZACLIU |
|  |  |  |
| Autor: Specialist principal | \_\_\_\_\_\_\_\_\_\_\_\_\_\_\_\_ | Grigore MÎRA |

**Anexa nr. 1**

**la decizia Consiliului Municipal Orhei**

**nr. \_\_\_\_\_ din \_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_2021 mun.Orhei

CONTRACT nr. \_\_\_\_\_\_

**privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei**

**Autoritatea executivă a Consiliului municipal Orhei**, în persoana primarului municipiului Orhei Pavel VEREJANU, care acţionează în baza art.29 din Legea nr.436-XVI din 28.12.2006 privind administraţia publică locală și Deciziei Consiliului Municipal Orhei nr.\_\_\_\_\_\_\_\_ din \_\_\_\_\_\_\_\_\_\_\_2021, cod fiscal 1007601008007, cu sediul str. Vasile Mahu nr.160, MD-3500, mun. Orhei, R.M., numit în continuare “**Beneficiar**”, pe de o **Parte**, şi

**Întreprinderea Municipală “ORHEIPROIECT”,** cod fiscal 1003606150372,cu sediul MD-3500, str.Vasile Mahu, nr.160, mun.Orhei, Republica Moldova, în persoana administratorului întreprinderii dna Tatiana CAZACLIU, numita în continuare “**Antreprenor**”, care acționează în baza Statutului și Deciziei Consiliului orășenesc Orhei cu nr. 9.4 din 27 decembrie 2007 ”Cu privire la reorganizarea Întreprinderii de Stat Biroul de proiectare ”Orheiproiect” în Întreprindere Municipală ”Orheiproiect””, aflată sub autoritatea administraţiei publice locală a municipiului Orhei, din alta **Parte**, ambii denumiţi în continuare **Părţi**, au încheiat prezentul Contract referitor la următoarele:

1. Obiectul Contractului. Condiții speciale
   1. Obiectul contractului constă în delegarea gestiunii serviciului public de realizare a activității de cercetare și dezvoltare a teritoriului municipiului Orhei, (în continuare – “**Servicii**”), care cuprinde următoarele activități: servicii de proiectare al planurilor urbanistice, PUZ/PUD, elaborarea studiilor de fezabilitate, studii și cercetări, colectarea datelor inițiale, servicii de elaborare a documentației de proiect și deviz pentru obiective de infrastructura sociala și comunala (educație, sănătate, locuințe, sport, agrement, comerț/servicii, administrative, reabilitarea spatiilor verzi, circulații de transport și pietonale, rețele și instalații tehnico-edilitare și alte lucrări de amenajare a teritoriului in interes public).
   2. În delegarea gestiunii serviciului public, **Antreprenor** aflat sub autoritatea administraţiei publice locale a mun.Orhei, se obligă să presteze **Servicii Beneficiarului,** în conformitate cu standardele şi prescripţiile urbanistice, tehnice în vigoare, iar **Beneficiarul** se obligăsădispună prestarea serviciilor, să recepționeze și să achite **Serviciile** prestate.
   3. Pentru fiecare serviciu in parte, la necesitate, **Părțile** vor încheia acorduri adiționale la prezentul Contract, in care se vor reglementa termenii concreți de elaborare a documentației, procedura de elaborate, verificare și predare a documentației, precum și modul de achitare a costurilor pentru serviciul prestat.
2. Termenele şi condiţiile de prestare
   1. Se stabilește că costul serviciilor se apreciază in baza documentelor normative ,,Prețuri de referința pentru lucrări de proiectare in construcții", incluse in Catalogul documentelor normative în construcții. În cazul in care prețul unui serviciu nu este reglementat prin documente normative, acesta se apreciază in baza preturilor stabilite pe piață.
   2. În delegarea gestiunii serviciului public, **Serviciile** se prestează de către **Antreprenor** în baza dispoziţiilo**r Beneficiarului** privin**d** inițierea elaborării documentațiilor pentru activitate ce țin d**e** realizarea activității de cercetare și dezvoltare a teritoriului mun.Orhei, conform certificatelor de urbanism pentru proiectare, emise în modul și procedura stabilită de Legea nr.163 din 09.07.2010 ,,Privind autorizarea executări lucrărilor de construcție".
   3. Data prestării **Servicii** se consideră data semnării actelor de predare-primire a documentației și facturii fiscale de către **Beneficiar**.
3. Preţul Contractului şi condiţiile de plată
   1. Suma totală a prezentului Contract, inclusiv TVA, se stabileşte în lei moldoveneşti, conform alocaţiilor bugetare preconizate pentru anul bugetar 2021, în bugetul municipiului Orhei.
   2. Achitarea pentru **Serviciile** prestate se va efectua prin transfer bancar pe contul IBAN al **Antreprenorului.**
   3. Costul **Serviciilor** prestate conform prezentului Contract este stabilit în conformitate cu pct.2.2. și/sau în conformitate cu liste **Serviciilor** prestate, stabilite în anexe la prezentul Contract pe toată durata de valabilitatea al contractului prezent.
   4. Plata pentru **Serviciile** prestate se efectuează de către **Beneficiar** după verificarea şi semnarea actelor de predare-primire a documentației și facturii fiscale.
   5. Plata se va efectua după verificarea şi acceptarea situaţiei de plată definitive de către **Beneficiar** în termen de 30 de zile, reieşind din alocaţiile bugetare alocate. Dacă verificarea se prelungeşte din diferite motive, dar în special datorită unor eventuale litigii, contravaloarea **Serviciilor** prestate care nu sânt în litigiu va fi achitată.
4. Condiţiile de predare-primire
   1. **Serviciile** delegate se consideră predate de către **Antreprenor** şi recepţionate de către **Beneficiar** dacă **Serviciile** corespund informaţiei indicate în Dispoziţiile **Beneficiarului** privindinițierea a elaborării documentației, certificatului de urbanism pentru proiectare și graficul prestării **Serviciilor,** documentelor de însoțite, conform legislației în vigoare, standardelor, normelor tehnice, regulamentelor și prescripțiilor.
5. Obligaţiile Părţilor
   1. În baza prezentului Contract, **Antreprenorul** se obligă:
      1. să respecte legislaţia, normele, prescripţiile şi regulamentele;
      2. să presteze **Serviciile** în baza dispoziţiei **Beneficiarului**, în condiţiile prevăzute de prezentul Contract;
      3. să asigure condiţiile corespunzătoare pentru recepţionarea **Serviciilor**, în termenele stabilite, în corespundere cu cerinţele prezentului Contract, a standardelor normative în vigoare;
      4. să asigure integritatea și calitatea **Serviciilor** prestate, respectând modalităţile şi termenele indicate în prezentul Contract și acordurile adiționale.
   2. În baza prezentului Contract, **Beneficiarul** se obligă:
      1. să întreprindă toate masurile necesare pentru asigurarea recepționarii in termenul stabilit a **Serviciilor** prestate in corespundere cu cerințele prezentului Contract;
      2. să asigure achitarea **Serviciilor** prestate, respectând modalitățile și termenele indicate in prezentul Contract.
6. Forţa majoră
   1. Părţile sânt exonerate de răspundere pentru neîndeplinirea parţială sau integrală a obligaţiilor conform prezentului Contract, dacă aceasta este cauzată de producerea unor cazuri de forţă majoră (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).
   2. Partea care invocă clauza de forţă majoră este obligată să informeze imediat (dar nu mai târziu de 10 (zece) zile) cealaltă Parte despre survenirea circumstanţelor de forţă majoră.
   3. Survenirea circumstanţelor de forţă majoră, momentul declanşării şi termenul de acţiune trebuie să fie confirmate printr-un certificat, eliberat în mod corespunzător de către organul competent în Republica Moldova care invocă asemenea circumstanţe.
7. Rezilierea Contractului
   1. Rezilierea Contractului se poate realiza cu acordul comun al **Părţilor**.
   2. Contractul poate fi reziliat în mod unilateral de către **Beneficiar** în caz de:
      1. refuz al **Antreprenorului** de a presta **Serviciile** prevăzute în prezentul Contract, acordurile adiționale și anexele corespunzătoare;
      2. nerespectare de către **Antreprenorul** a dispoziţiilor **Beneficiarului**, a termenelor de executare stabilite de **Părţi**;
   3. Contractul poate fi reziliat în mod unilateral de către **Antreprenor** în caz de:
      1. nerespectare de către **Beneficiar** a termenelor de plată a **Serviciilor** prestate, repetate, minimum de trei ori consecutiv;
   4. **Partea** iniţiatoare a rezilierii Contractului este obligată să comunice în termen de 5 (cinci) zile lucrătoare celeilalte **Părţi** despre intenţiile ei printr-o scrisoare motivată.
   5. **Partea** înştiinţată este obligată să răspundă în decurs de 5 (cinci) zile lucrătoare de la primirea notificării, în cazul în care litigiul nu este soluţionat în termenele stabilite, **Partea** iniţiatoare are dreptul să prezinte documentele corespunzătoare, pentru înregistrarea declaraţiei de reziliere.
8. Reclamaţii şi sancţiuni
   1. Reclamaţiile privind volumul **Serviciilor** prestate sunt înaintate **Antreprenorului** la momentul recepţionării lor, fiind confirmate printr-un act întocmit în comun cu reprezentantul **Beneficiarului**.
   2. Pretenţiile **Beneficiarului** privind calitatea **Serviciilor** prestate sunt înaintate **Antreprenorului** în termen de 10 (zece) zile lucrătoare de la semnarea actelor de predare-primire a documentației.
   3. **Antreprenorul** este obligat să examineze pretenţiile înaintate în termen de 5 (cinci) zile lucrătoare de la data primirii acestora şi să comunice **Beneficiarul** despre decizia luată.
   4. În caz de recunoaştere a pretenţiilor, **Antreprenorul** este obligat, în termen de 5 (cinci) zile, să presteze suplimentar **Beneficiarului** **Serviciile**, necalitative, iar în caz de constatare a calităţii necorespunzătoare - să le substituie sau să le corecteze în conformitate cu cerinţele Contractului.
   5. Pentru refuzul de a presta **Serviciile** prevăzute în prezentul Contract și/sau acordurile adiționale, **Antreprenorul** suportă o penalitate în valoare de 1,0 (unu întreg, zero zecimi) % din costul **Serviciului** dispus spre prestare, inclusiv TVA.
   6. Pentru prestarea **Serviciilor** cu întârziere a lucrărilor, **Antreprenorul** poartă răspundere materială în valoare de 0,2% (zero, virgulă două zecimi) din suma totală **Serviciilor** neprestate, inclusiv TVA, pentru fiecare zi de întârziere, dar nu mai mult de 10,0% (zece întreg și zero zecimi) din costul **Serviciului** dispus spre executare, inclusiv TVA.
   7. Pentru întârziere efectuării plăților pentru **Serviciile** prestate, **Beneficiarul** poartă răspundere materială în valoare de 0,2% (zero, virgulă două zecimi) din suma **Serviciilor** prestate de **Antreprenorul**, pentru fiecare zi de întârziere, dar nu mai mult de 10,0% (zece întreg și zero zecimi) din costul **Serviciului** dispus spre achitare, inclusiv TVA.
   8. Pentru prestarea necalitativă a **Serviciilor,** prevăzute de prezentul contract, care aduce prejudicii materiale terţelor persoane, **Antreprenorul** este obligat să ducă răspundere materială în valoarea prejudiciului constatat.
   9. **Beneficiarul** va dispune de dreptul adjudecării prejudiciilor materiale suportate şi a terţelor persoane, din cauza prestării necalitative șa/sau la timp a **Serviciilor** de către **Antreprenorul**, prin reclamarea acestora şi reţinerea din plăţile efectuate către **Antreprenor**.
9. Dispoziţii finale
   1. Litigiile ce ar putea rezulta din prezentul Contract vor fi soluţionate de către **Părţi** pe cale amiabilă, în caz contrar, ele vor fi transmise spre examinare în instanţa de judecată competentă conform legislaţiei Republicii Moldova.
   2. De la data semnării prezentului Contract, toate negocierile purtate şi documentele perfectate anterior îşi pierd valabilitatea.
   3. **Părţile** contractante au dreptul, pe durata îndeplinirii Contractului prezent, să convină asupra modificării clauzelor contractului, prin acord adiţional, numai în cazul apariţiei unor circumstanţe care lezează interesele comerciale, publice legitime ale acestora şi care nu au putut fi prevăzute la data încheierii contractului. Modificările şi completările, acordurile adiționale, anexe la prezentul Contract sunt valabile numai în cazul în care au fost perfectate în scris şi au fost semnate de ambele **Părţi**.
   4. Nici una dintre **Părţi** nu are dreptul să transmită obligaţiile şi drepturile sale stipulate în prezentul Contract unor terţe persoane fără acordul în scris al celeilalte **Părţi**.
   5. Acordurile adiționale, anexele corespunzătoare sunt partea componenta al Contractului prezent.
   6. Prezentul Contract este alcătuit în două exemplare identice, după sens şi conţinut, pe limba româna, având aceiaşi putere juridică, dintre care un exemplar se păstrează la **Beneficiar**, altul la **Antreprenor**.
   7. Prezentul Contract se consideră încheiat la data semnării, fiind valabil pentru perioada de 12 (douăsprezece) luni din data semnării.

|  |  |
| --- | --- |
| **Beneficiar: Autoritatea executivă a Consiliului municipal Orhei, primarul municipiului Orhei Pavel VEREJANU**  **Sediul: MD-3500, mun.Orhei, str.Vasile Mahu nr. 160, tel. (+373 235) 22 767,**  **e-mail:** [**primaria@orhei.md**](mailto:primaria@orhei.md)  **web sait: www.orhei.md,**  **cod fiscal 1007601008007,**  **Beneficiar: MF – TR Centru Primăria municipiului Orhei**  **Prestatorul beneficiar: Ministerul Finanțelor – Trezoreria Regională Centru**  **Codul bancii: TREZMD2X**  **IBAN: MD25TRPDAC142320A10933AA**  **\_\_\_\_\_\_\_\_\_\_\_\_\_\_\_\_Pavel VEREJANU** | **Antreprenor: Întreprinderea Municipală “ORHEIPROIECT”**  **Sediul: MD-3500, mun.Orhei, str.Vasile Mahu nr. 160, tel. (+373 235) – 21 407**  **cod fiscal 1003606150372, TVA \_\_\_\_\_\_\_\_\_\_**  **IBAN: MD08VI000002224807192MDL**  **BC “Victoriabank” S.A.“, fil.nr.7 Orhei**  **Cod BIC: VICBMD2X836**  **Administrator:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_ Tatiana CAZACLIU** |

Specialist principal Grigore MÎRA \_\_\_\_\_\_\_\_\_\_\_\_\_\_\_\_\_\_

**NOTĂ INFORMATIVĂ**

**la Decizia Consiliului Municipal Orhei nr. din 2021**

**Cu privire la aprobarea contractului privind delegarea de gestiune a serviciul public**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**   Specialist principal– MÎRA Grigore |
| * + - 1. **Condiţiile ce au impus elaborarea proiectului şi finalităţile urmărite**   Necesitatea stringentă de asigurare a municipiului Orhei cu documentație de urbanism și amenajare teritoriului. Asigurare îndeplinirii atribuțiilor primarului mun.Orhei pentru: administrarea patrimoniului public a mun.Orhei în conformitate cu principiile bunei guvernări; elaborarea și avizarea, în condițiile legii, a documentației de urbanism și amenajare a teritoriului, o supune procedurii de evaluare strategică de mediu în conformitate cu Legea nr. 11/2017 privind evaluarea strategică de mediu și o prezintă spre aprobare consiliului local. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene –** nu este cazul |
| **4. Principalele prevederi ale proiectului şi evidenţierea elementelor noi**  Delegarea Întreprinderii Municipale “ORHEIPROIECT” dreptul de gestiune a serviciul public, prin Contractul privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei, care va fi închinat între Autoritatea executivă a Consiliului municipal Orhei și Întreprinderea Municipală “ORHEIPROIECT”, la începutul fiecărui an de gestiune.  Aprobarea Contractul privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei, conform anexa la prezenta decizie.  Atribuire împuterniciri primarului municipiului Orhei dl Pavel VEREJANU cu dreptul de a semna Contractul privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei, inclusiv și acordurile adiționale la contractul prenotat. |
| **5. Fundamentarea economico-financiară**  Autoritatea executivă a Consiliului municipal Orhei va planifica în bugetul municipal resursele financiare necesare realizării Contractului privind delegarea de gestiune a serviciului public de realizare a activității de cercetare și dezvoltare a teritoriului municipiului Orhei. |
| **6. Modul de încorporare a actului în cadrul normativ în vigoare**  Art.10, art.118-126 din Cod Administrativ nr. 116 din 19.07.2018; art.19, pct.c), art.21, art.36 din Legea nr.835 din 17.05.1996 privind principiile urbanismului și amenajării teritoriului; art.14 alin.(2) lit.o), art.73 din Legea privind administrația publică locală nr.436-XVI din 28.12.2006; art.7, alin.(1) al Legii privind întreprinderea de stat și întreprinderea municipală nr.246 din 23.11.2017; art.12, lit.(d) din Legea nr.121 din 04.05.2007 privind administrarea și deetatizarea proprietății publice; art.8 din Legea nr.397 din 16.10.2003 privind finanțele publice locale cu modificările și completările ulterioare; Legea nr.239 din 13.11.2008 privind transparența în procesul decizional; art.4, alin.(1), lit.a), l) din Legea nr.435 din 28.12.2006 privind descentralizarea administrativă; art.931-935, art.931¹ - 935⁵, art.939, art.939¹, art.941, art.941¹, art.942-943 din Codul Civil nr.1107 din 06.06.2002. |
| **7. Avizarea şi consultarea publică a proiectului** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021 |
| **8. Constatările expertizei anticorupție** Nu este cazul |
| **9. Constatările expertizei de compatibilitate** Nu este cazul |
| **10. Constatările expertizei juridice** Proiectul a fost supus expertizei juridice pentru corespunderea normelor legislative, de către specialistul principal (jurist) din cadrul primăriei Orhei și este avizat. |
| **11. Constatările altor expertize** Nu este cazul |

Specialist principal (jurist) \_\_\_\_\_\_\_\_\_\_\_\_ Grigore MÎRA